Diari Oficial de la Generalitat Valenciana


Sumari del DOGV 1891, del 28-10-1992 (1992/826228)

ORDRE de 8 d'octubre de 1992, de la Conselleria de Sanitat i Consum, per la qual regula el conjunt mínim bàsic de dades que cal utilitzar en la informació hospitalària.
------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/10/08/(2)/dof/vci/html**

### Dades del document

Número de DOGV
:   1891

Data del DOGV
:   28-10-1992

Secció del DOGV
:   DISPOSICIONS GENERALS

Número del document
:   1992/826228


Data del document
:   08-10-1992

Organisme emissor
:   Conselleria de Sanitat i Consum

Tipus de document
:   Ordre

Anàlisi jurídica

Ordre de 8 d'octubre de 1992, de la Conselleria de Sanitat i Consum, per la qual regula el conjunt mínim bàsic de dades que cal utilitzar en la informació hospitalària.  
El Decret 1360/1976, de 21 de maig estableix que tots els hospitals, públics i privats, han d'emplenar el llibre de registre d'ingressos i altes.  
L'Ordre de 6 de setembre de 1984, del Ministeri de Sanitat i Consum, regula l'obligatorietat d'emplenar l'informe d'alta, i estableix els requisits mínims que ha de complir.  
L'Ordre de 26 de desembre de 1989, de la Conselleria de Sanitat i Consum, autoritza la informatització del llibre de registre dels hospitals, i, en virtut de la seua disposició final primera, la Resolució de la Direcció General de Planificació de l'Assistència Sanitària, de 8 de juny de 1990, dicta instruccions per al seu desplegament.  
La millora de la qualitat de l'assistència basada en una correcta informació dels processos assistencials i del seguiment dels pacients, i també l'adaptació progressiva dels hospitals als diferents processos i sistemes d'informació, fan necessària una adequació legislativa de la situació dels esmentats sistemes d'informació hospitalària, per tal de facilitar l'activitat dels centres i establiments sanitaris d'assistència i alhora de permetre, optimitzar i homogeneïtzar les tasques de la gestió.  
En conseqüència, fent ús de la capacitat que m'atorga el Decret 187/1991, de 15 d'octubre, del Consell de la Generalitat Valenciana, pel qual aprova el Reglament Orgànic i Funcional de la Conselleria de Sanitat i Consum,  
ORDENE  
Article primer  
Establir l?obligatorietat, per a tots els centres sanitaris públics i privats de la Comunitat Valenciana, de recollir un conjunt mínim bàsic de dades per a tots els pacients que hi hagen estat atesos i hi hagen fet almenys una estada.  
Article segon  
El conjunt mínim bàsic de dades (d'ara endavant CMBD) el compondran els següents apartats:  
1. Identificació de l'hospital mitjançant el codi del centre.  
2. Identificació del pacient. El pacient serà identificat pel número d'història clínica.  
3. Número d'assistència. Aquest apartat farà referència al número d'ingrés correlatiu de l'any en curs.  
4. Data de naixement.  
5. Sexe.  
6. Residència habitual. Lloc on resideix la major part de l'any o Lloc on estiga empadronat.  
7. Finançament de l'assistència prestada. S'hi farà constar l'entitat responsable de finançar l'hospitalització del pacient.  
8. Data d'ingrés.  
9. Servei d'ingrés.  
10. Circumstàncies de l'ingrés. S'hi faran constar els ingressos urgents i els programats.  
11. Diagnòstic principal. Es el procés patològic responsable de l'ingrés del pacient.  
12. Altres diagnòstics. Són aquells processos patològics que no són el principal i que hi coexisteixen en el moment de l'ingrés, o que es desenvolupen durant l'estada a l'hospital.  
13. Codi E. Identifica les causes externes que han provocat el diagnòstic principal o els altres.  
14. Procediments quirúrgics i obstètrics. Són tots aquells processos en què s'utilitza el quiròfan o la sala de parts.  
15. Altres procediments, diagnòstics o terapèutics, en què intervinguen recursos especialitzats.  
16. Dat a d'intervenció.  
17. Data d'alta.  
18. Circumstàncies de l'alta. Cal especificar-hi si l'alta és amb destinació al domicili, a un altre centre, alta voluntària o exitus.  
19. Identificació del servei responsable de l'alta. Es farà mitjançant un codi que identifique el servei sota la responsabilitat del qual es firma l'alta hospitalària.  
20. Pes dels nounats en el moment de nàixer.  
21. Sexe dels nounats.  
Article tercer  
Els components del CMBD constaran en l?informe d'alta, llevat dels apartats 1, 3 i 7. Els apartats 20 i 21 figuraran en l?informe d'alta de la mare.  
Tots els diagnòstics i els procediments seran codificats mitjançant la Classificació Internacional de Malalties, novena edició, Modificació Clínica (CIM-9-MC), o les seues successives modificacions que apareguen de manera oficial.  
Article quart  
En el procés d'informatització dels hospitals dependents del sector sanitari públic, hom substituirà el llibre de registre hospitalari per un sistema de registre informàtic que haurà de garantir en qualsevol moment el procés de recollida de dades que permeta disposar ràpidament, continuada i permanent, de la informació necessària per a emplenar el CMBD.  
Article cinquè  
Tots els hospitals tenen l'obligació de garantir la protecció de les dades de caràcter personal recollides en el CMBD. Els hospitals que tinguen sistemes de registre informàtic hauran de disposar d'un pla de seguretat informàtica, segons el que estableix l'Ordre de 26 de desembre de 1989, de la Conselleria de Sanitat i Consum.  
Article sisè  
Amb la finalitat d'afavorir el funcionament correcte de les unitats d'admissió i documentació clínica s'autoritza, a partir de la recepció de l'aprovació que permet la informatització dels llibres de registre segons l?Ordre de 26 de desembre de 1989, que cada centre use el paper de suport més adient segons les característiques pròpies que requeresca el sistema informàtic utilitzat amb els apartats del CMBD. Els fulls de paper de suport caldrà que siguen diligenciats per la direcció mèdica de l?hospital, i quedaran sempre a disposició de les inspeccions sanitàries.  
Article setè  
La Conselleria de Sanitat i Consum nomenarà una Comissió d'anàlisi i Seguiment del Conjunt Mínim Bàsic de Dades, on seran representades la Direcció General de Planificació Sanitària, la Direcció General de Salut Pública, la Direcció General de Règim Econòmic, l'Àrea d'Informàtica de la Secretaria General de la Conselleria de Sanitat i Consum, i la Direcció per a la Gestió de l'Assistència Especialitzada del Servei Valencià de Salut.  
Article vuitè  
Són funcions de la Comissió d'anàlisi i Seguiment del CMBD les següents:  
- Elaborar i revisar el «Manual d'instruccions i normes complementàries» per a la recollida del CMBD.  
- Avaluar la implantació del CMBD.  
- Proposar-hi millores després d'avaluar-lo.  
Dissenyar i proposar un sistema d'explotació estadística per al CMBD.  
Article novè  
Les definicions, les classificacions, els sistemes de classificació de les variables, el format, la periodicitat i els circuits de recollida de dades de les altes hospitalàries, s'adaptaran al que disposen els articles precedents mitjançant un «Manual d'instruccions i normes complementàries» que editarà la Conselleria de Sanitat i Consum, a proposta de la Comissió d'anàlisi i Seguiment a què fa referència l'article anterior.  
Article deu  
La direcció del centre hospitalari serà responsable del compliment adequat del que preveu aquesta ordre.  
DISPOSICIO TRANSITORIA  
S'estableix un termini d'un any perquè tots els centres i establiments sanitaris adeqüen els seus procediments a tot el que disposa aquesta ordre.  
DISPOSICIO DEROGATORIA  
Queda derogada la disposició de l'article cinquè de l?Ordre de 26 de desembre de 1989, per la qual s'autoritza la informatització dels llibres de registre dels hospitals.  
DISPOSICIONS FINALS  
Primera  
La Direcció General de Planificació Sanitària o la Direcció del Servei Valencià de Salut dictaran les resolucions necessàries per a l?execució d'aquesta ordre en l?àmbit de les seues competències.  
Segona  
Aquesta ordre vigirà des de l?endemà de la seua publicació en el Diari Oficial de la Generalitat Valenciana.  
València, 8 d'octubre de 1992.  
El Conseller de Sanitat i Consum,   
JOAQUIN COLOMER SALA


Còpia Permalink ELI